सुनकोशी गाउँपालिका, सिन्धुपाल्चोक

सुनकोशी गाउँपालिका बागमती प्रदेशको सिन्धुपाल्चोक जिल्लामा पर्ने एउटा गाउँपालिका हो । यस गाउँपालिका हुदै बग्ने सुनकोशी खोलाको नामबाट यसको नामाकरण गरिएको थियो। वि.सं. २०७३/११/२७ देखि लागू हुने गरी बनाइएको यस गाउँपालिका घोषणा गर्दा तत्कालीन ६ गाविसहरू ठोकर्पा, कालिका, यमुनाडाँडा, सुनखानी, थुम्पाखर र पाङ्ग्रेटारलाई गाभिएको थियो। यस गाउँपालिकामा ७ वटा वडाहरु रहेका छन्।

यस गाउँपालिकामा विशेष गरी हिन्दु र वौद्ध धर्मावालम्वीहरूको बसोबास रहेको छ । यहाँ व्राह्मण, क्षेत्री र तामाङ्ग जातिको बाहुल्यता रहेको छ । यहाँका नागरिकहरूले कृषि, पशुपालन र व्यापारलाई मुख्य पेशाको रूपमा ऐतिहासिक कालबाटै अङ्गाल्दै आएका छन्। यहाँ उत्पादन हुने कृषिजन्य तथा पशुजन्य उपजहरु स्थानीय बजार क्षेत्रमा बढी खपत र बिक्री हुने गरेको छ। भौगोलिक रूपमा मध्यम स्तरीय पहाडी धरातल रहेको यस गाउँपालिकामा मानव बसोवास र पर्यटन व्यवसायको लागि अति उपयुक्त स्थानहरु रहेका छन्।

जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या १५,१७६ रहेको छ भने यहाँ ४,४५१ घरधुरी रहेका छन्।

 सन्दर्भ सामग्रीहरू 

 बाह्य कडीहरू 

 आधिकारिक वेबसाइट 

श्रेणी:सिन्धुपाल्चोक जिल्लाका गाउँपालिकाहरू
श्रेणी:बागमती प्रदेशका गाउँपालिकाहरू‎